stanford-oval/wikipedia huggingface dataset:
ขบวนการซามูไร ชินเคนเจอร์

| ขบวนการซามูไร ชินเคนเจอร์ |
| --- | --- |
Samurai Sentai Shinkenger title card
ประเภท: Tokusatsu
สร้างโดย: Toei
เขียนโดย: Yasuko Kobayashi Akatsuki Yamatoya Daisuke Ishibashi
กำกับโดย: Shōjirō Nakazawa Satoshi Morota Noboru Takemoto Katsuya Watanabe Hiroyuki Kato Takao Nagaishi
แสดงนำ: Tori Matsuzaka Hiroki Aiba Rin Takanashi Shogo Suzuki Suzuka Morita Keisuke Sohma Mitsuru Karahashi
เสียงของ: Rintarō Nishi Romi Park Chō Ryō Horikawa Kōichi Tōchika
บรรยายโดย: Hironori Miyata
ดนตรีแก่นเรื่องเปิด: "Samurai Sentai Shinkenger" by Psychic Lover (Project.R)
ดนตรีแก่นเรื่องปิด: "Shirokujimuchū Shinkenger" by Hideaki Takatori (Project.R)
ผู้ประพันธ์เพลง: Hiroshi Takaki
ประเทศแหล่งกำเนิด: ญี่ปุ่น
จำนวนตอน: 49 ตอน (รายชื่อตอน)
การผลิต
ผู้อำนวยการสร้าง: Motoi Sasaki (TV Asahi) Takaaki Utsunomiya Takahito Ōmori (Toei) Kōichi Yada Akihiro Fukada (Toei Agency)
ความยาวตอน: 24-25 นาที (ต่อตอน)
ออกอากาศ
เครือข่าย: TV Asahi
ออกอากาศ: 15 กุมภาพันธ์ ค.ศ. 2009 (2009-02-15) – 7 กุมภาพันธ์ ค.ศ. 2010 (2010-02-07)
ขบวนการซามูไร ชินเคนเจอร์ หรือในชื่อภาษาญี่ปุ่น ซามูไรเซ็นไต ชินเคนเจอร์ (ญี่ปุ่น: 侍戦隊シンケンジャー; โรมาจิ: Samurai Sentai Shinkenjā) เป็นละครโทคุซัทสึชุดของซูเปอร์เซ็นไตซีรีส์ ลำดับที่ 33 ของประเทศญี่ปุ่น ออกอากาศครั้งแรกเมื่อวันที่ 15 กุมภาพันธ์ ค.ศ. 2009 จนถึงวันที่ 7 กุมภาพันธ์ ค.ศ. 2010 ทางสถานีทีวีอาซาฮี ทุกเช้าวันอาทิตย์ เวลา 7.30 น. - 8.00 น. มีจำนวนตอนทั้งหมด 49 ตอน
เนื้อเรื่อง

ในอดีตกาลได้มีปิศาจคอยทำร้ายมวลมนุษย์เพื่อต้องการครองโลกนาม เกโดชู พวกมันได้ปรากฏตัวจากอีกภพหนึ่งเพื่อแสวงหาพลังงานและคอยกัดกินมนุษย์ จึงเป็นเหตุให้เกิดกลุ่มผู้พิทักษ์ขึ้นมา โดยรวบรวมนักดาบฝีมือดีจากตระกูลต่างๆของเหล่าซามูไรขึ้นมา นาม ขบวนการซามูไร ชินเคนเจอร์ เพื่อต่อกรและขับไล่ปิศาจให้พ้นจากโลก
การต่อสู้ระหว่างเกโดชูและชินเคนเจอร์ ยังคงมีอยู่อย่างต่อเนื่องจนล่วงเลยมาถึงรุ่นที่ 18
ในปัจจุบันเกโดชูได้กลับมาอาละวาดอีกครั้ง จึงเป็นเหตุให้ ชิบะ ทาเครุ บุตรชายคนเดียวของตระกูลชิบะ ทายาทรุ่นที่ 18 ของชินเคนเจอร์ ได้ทำการต่อกรกับเกโดชูเพียงลำพัง แม้จะสามารถเอาชนะได้แต่การอาละวาดของเกโดชู ยังคงมีอยู่อย่างต่อเนื่องและรุนแรงขึ้น ทำให้ คุซาคาเบะ ฮิโคมะ พ่อบ้านประจำตระกูลชิบะ จำเป็นต้องเรียกสมาชิกชินเคนเจอร์คนอื่นๆมาช่วยสู้รบร่วมกับทาเครุ แม้ทาเครุไม่ต้องการคนอื่นๆ แต่ด้วยคำขอร้องประกอบกับสถานการณ์ความวุ่นวายที่เกิดจากเกโดชู ทำให้ทาเครุตัดสินใจที่ให้ฮิโคมะเรียกสมาชิกคนอื่น ๆ มาร่วมรบกับเขา โดยใช้ธนูยิงลูกศรที่แนบกับสาส์นเชิญรบไปยังสถานที่ต่างๆ อิเคนามิ ริวโนะสุเกะ ชายหนุ่มนักแสดงละครคาบูกิ กำลังแสดงละครอยู่ในโรงละคร สาส์นจากตระกูลชิบะได้ปักลงที่พื้นเวที ทำให้ริวโนะสุเกะ จำเป็นต้องลาการแสดงเพื่อทำหน้าที่เป็นชินเคนเจอร์, ชิราอิชิ มาโกะ ได้รับสาส์นจากตระกูลชิบะ ในขณะทื่เธอกำลังดูแลเด็กที่โรงเรียนอนุบาลแห่งหนึ่ง โดยสาส์นได้ปักไว้ที่ต้นไม้หน้าโรงเรียน ทำให้มาโกะ จำเป็นต้องลาออกจากงานชั่วคราวเพื่อไปร่วมรบเช่นเดียวกับคนอื่น ๆ, ทานิ จิอากิ ได้รับสาสน์จากตระกูลชิบะ ในขณะที่เขากำลังจะทานซาลาเปา หลังจากเดินออกจากร้านเกม, ฮานาโอริ โคโตฮะ ได้รับสาส์นจากตระกูลชิบะ ในขณะที่กำลังเป่าขลุ่ย โดยสาส์นได้ปักมาที่หน้าผากของเธอ แม้จะไม่มีแผลแต่เมื่อรู้ว่าเป็นสาส์นเชิญ เธอจึงรีบเดินทางโดยทันที
ทั้ง 4 คน ต่างมาถึงสถานที่ที่เกโดชู ออกอาละวาดแต่ด้วยความที่รู้จักแค่เพียงชื่อตระกูลชิบะ แต่ไม่เคยได้พบตัวจริงของทายาทตระกูลชิบะ ทำให้เกิดเรื่องเข้าใจผิดเล็กน้อย แต่กระนั้นทั้ง 4 คนได้พบทาเครุ จึงจำเป็นต้องร่วมมือทาเครุเพื่อปกป้องมวลมนุษย์ให้พ้นภัยจากเกโดชูอีกครั้ง และตำนานแห่งซามูไรรุ่นที่ 18 ได้ถือกำเนิดขึ้น
ตัวละคร

บทความหลัก: รายชื่อตัวละครในขบวนการซามูไร ชินเคนเจอร์
พลังและความสามารถของชินเคนเจอร์ > อุปกรณ์ทั่วไป > ฮิเด็นดิสก์

ฮิเด็นดิสก์ (秘伝ディスク, ดิสก์ลับ) เป็นอุปกรณ์ทีมีลักษณะเป็นแผ่นซีดี ทำหน้าที่ใช้ในการเดินพลังให้กับอาวุธและโอริกามิของชินเคนเจอร์ ตัวแผ่นจะมีรูปที่อยู่ในท่าทางเคลื่อนไหวทั้งหมด 8 ภาพคล้ายกับการทำภาพเคลื่อนไหว โดยภาพจะเคลื่อนไหวก็ต่อเมื่อทำการหมุนและมีโลหะสะท้อนแสง โดยเฉพาะดาบชินเคนมารุ เป็นต้น ปกติฮิเด็นดิสก์จะถูกเก็บไว้ในหัวเข็มขัดของชินเคนเจอร์ และเมื่อใช้งานจะสามารถขยายรูปร่างของดิสก์ตามขนาดของอาวุธที่ใช้ในขณะนั้น
พลังและความสามารถของชินเคนเจอร์ > โอริกามิ

| ชื่อ | ความสูง | ความกว้าง | ความยาว | น้ำหนัก | ความเร็ว | แรงกำลัง |
| --- | --- | --- | --- | --- | --- | --- |
| ชิชิโอริกามิ | 20.1 เมตร | 19.3 เมตร | 26.5 เมตร | 800 ตัน | 500 กม. / ชม. (วิ่ง)  | 6 ล้านแรงม้า  |
| ริวโอริกามิ | 19.3 เมตร | 8.5 เมตร | 52.3 เมตร | 420 ตัน | 600 กม. / ชม. (บิน)  | 3 ล้านแรงม้า |
| คาเมะโอริกามิ | 7 เมตร | 17.2 เมตร | 14.6 เมตร | 130 ตัน | 200 กม. / ชม. (บิน)  | 1 ล้านแรงม้า |
| คุมะโอริกามิ | 19.1 เมตร | 11.6 เมตร | 27.5 เมตร | 420 ตัน | 400 กม. / ชม. (วิ่ง)  | 3 ล้านแรงม้า |
| ซารุโอริกามิ | 15.7 เมตร | 18 เมตร | 12.5 เมตร | 130 ตัน | 300 กม. / ชม. (วิ่ง)  | 1 ล้านแรงม้า |
| คาบุโตะโอริกามิ | 16.1 เมตร | 27.9 เมตร | 44.3 เมตร | 900 ตัน | 600 กม. / ชม. (วิ่ง) | 7 ล้านแรงม้า |
| คาจิคิโอริกามิ | 24.4 เมตร | 22 เมตร | 47.8 เมตร | 900 ตัน | 120 น็อต | 7 ล้านแรงม้า |
| โทระโอริกามิ | 24.3 เมตร | 25.6 เมตร | 50.8 เมตร | 1100 ตัน | 650 กม. / ชม.  (วิ่ง) | 8.5 ล้านแรงม้า |
| อิกะโอริกามิ | 42.6 เมตร | 13.6 เมตร (รวมถึงนิ้วเท้าซ้ายและขวา 62.2 เมตร) | ความหนา: 14.4 เมตร(รวมถึงนิ้วเท้าหน้าและหลัง 33.9 เมตร) | 900 ตัน | 650 กม. / ชม. (บิน)  | 6.5 ล้านแรงม้า |
| เอบิโอริกามิ | 39.4 เมตร | 43.4 เมตร | 80.7 เมตร | 2000 ตัน | 650 กม. / ชม. (วิ่ง) | 15 ล้านแรงม้า |
| เคียวริวโอริกามิ | 27.5 เมตร | 19 เมตร | 88.5 เมตร | 1000 ตัน | 60 กม. / ชม.  (วิ่ง) | 8 ล้านแรงม้า |
| โมกิวโอริกามิ | 45.9 เมตร | 42.6 เมตร | 87.9 เมตร | 10000 ตัน | 630 กม. / ชม. (วิ่ง) | 60 ล้านแรงม้า |
พลังและความสามารถของชินเคนเจอร์ > หุ่นยนต์ซามูไรยักษ์

รหัสในการรวมร่างคือ รวมร่างซามูไร (侍合体), รหัสในการใช้อาวุธเสริมคือ ซามูไรติดอาวุธ (侍武装)
พลังและความสามารถของชินเคนเจอร์ > หุ่นยนต์ซามูไรยักษ์ > ข้อมูลจำเพาะ

| ชื่อ | ส่วนสูง | ความกว้าง | ความหนาบริเวณอก | น้ำหนัก | ความเร็ว | แรงกำลัง |
| --- | --- | --- | --- | --- | --- | --- |
| ชินเคนโอ | 52.3 เมตร | 35.6 เมตร | 16.9 เมตร 24.1 เมตร (เมื่อติดตั้งโล่) | 1900 ตัน | 500 กม. / ชม. (วิ่ง) | 14 ล้านแรงม้า |
| คาบุโตะชินเคนโอ | 57.2 เมตร | 51.4 เมตร | 45.1 เมตร | 2800t | 600 กม. / ชม. (วิ่ง) | 21 ล้านแรงม้า |
| คาจิคิชินเคนโอ | 63.1 เมตร 90 เมตร (เมื่อติดตั้งกับไดชินเคนที่บนหัว) | 36 เมตร | 31.5 เมตร | 2800 ตัน | 120 น็อต | 21 ล้านแรงม้า |
| โทระชินเคนโอ | 67.3 เมตร | 43 เมตร | 25 เมตร | 3000 ตัน | 650 กม. / ชม. (วิ่ง) | 22.5 ล้านแรงม้า |
| อิกะชินเคนโอ | 52.3 เมตร | 60.3 เมตร | 16.9 เมตร | 2800 ตัน | 550 กม. / ชม. (วิ่ง) | 20.5 ล้านแรงม้า |
| เคียวริวชินเคนโอ | 53.6 เมตร | 35.6 เมตร | 16.9 เมตร | 2900 ตัน | 500 กม. / ชม. (วิ่ง) | 22 ล้านแรงม้า |
| เท็นคูชินเคนโอ | 70.1 เมตร | 77.7 เมตร | 41.7 เมตร | 4800 ตัน | 850 กม. / ชม. (บิน) | 36.5 ล้านแรงม้า |
| ไดไคโอ | 56.7 เมตร | 48.9 เมตร | 25.4 เมตร | 2000 ตัน | 650 กม. / ชม. (วิ่ง) | 15 ล้านแรงม้า |
| อิกะไดไคโอ | 56.7 เมตร | 48.9 เมตร | 29.2 เมตร | 2900 ตัน | 650 กม. / ชม. (วิ่ง) | 21.5 ล้านแรงม้า |
| ไดไคชินเคนโอ | 82.4 เมตร | 48.9 เมตร | 29.4 เมตร | 3900 ตัน | 600 กม. / ชม. (วิ่ง) | 29 ล้านแรงม้า |
| ไดโกโย | 52.5 เมตร | 41.5 เมตร | 26.9 เมตร | 1500 ตัน | 500 กม. / ชม. (วิ่ง) | 12 ล้านแรงม้า |
| โมกิวไดโอ | 87.9 เมตร | 53.1 เมตร | 33.4 เมตร | 10000 ตัน | 630 กม. / ชม. (วิ่ง) | 60 ล้านแรงม้า |
| ซามูไรฮาโอ | 93.2 เมตร | 78.3 เมตร | 57.8 เมตร | 17700 ตัน | 700 กม. / ชม. (วิ่ง) | 118 ล้านแรงม้า |
| ชื่อ | ส่วนสูง | ความกว้าง | ความยาว | น้ำหนัก | ความเร็ว | แรงกำลัง |
| ไดเท็นคู | 25 เมตร | 77.7 เมตร | 73.5 เมตร | 2900 ตัน | 800 กม. / ชม. (บิน) | 22.5 ล้านแรงม้า |
| อิกะเท็นคูบัสเตอร์ | 47.2 เมตร | 77.7 เมตร | 57 เมตร | 3800 ตัน |  | 29 ล้านแรงม้า |
การออกอากาศ

ขบวนการซามูไร ชินเคนเจอร์ ออกอากาศทุกวันวันอาทิตย์ เวลา 7.30 น. - 8.00 น. ทางสถานีทีวีอาซาฮี
ในประเทศไทยผู้ที่ถือลิขสิทธิ์คือโรส เอ็นเตอร์เทนเมนท์ คอร์ปอเรชั่น ได้วางจำหน่ายในรูปแบบ VCD และ DVD ในชื่อ ขบวนการซามูไร ชินเคนเจอร์ และได้ออกอากาศทางสถานีวิทยุโทรทัศน์กองทัพบกช่อง 5 ในรายการ แก๊งการ์ตูน ทุกวันอาทิตย์เวลา 7:10 - 7:40 น ออกอากาศเมื่อวันที่ 18 กันยายน พ.ศ. 2554 ต่อมาได้เปลี่ยนเวลาออกอากาศเป็น 6:15 - 6:45 น เมื่อวันที่ 8 มกราคม พ.ศ. 2555 ถึง วันที่ 26 สิงหาคม ปีเดียวกัน และเคยออกอากาศทางสถานีโทรทัศน์ดาวเทียมแก๊งการ์ตูนแชนเนล
อย่างไรก็ตามเมื่อปี พ.ศ. 2565 การ์ตูนคลับมีเดียได้ซื้อลิขสิทธิ์ต่อจากโรส โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพฤหัสบดี ถึง วันอาทิตย์ เวลา 16:00 น. และได้มีการออกอากาศอีกครั้งทาง ททบ.5 HD ในรายการ 5 การ์ตูนคลับ ทุกวันจันทร์ ถึง วันศุกร์ เวลา 17:30 - 18:00 น. เมื่อวันที่ 6 กันยายน ถึงวันที่ 15 พฤศจิกายน พ.ศ. 2566
แหล่งข้อมูลอื่น

Shinkenger's  at Toei official website (ญี่ปุ่น)
Shinkenger's at TV Asahi's officail website (ญี่ปุ่น)
วันที่ในจักรวาลสตาร์ วอร์ส

ผู้ติดตามเรื่องราวของสตาร์ วอร์ส ยึดถือการลำดับวันที่โดยใช้เหตุการณ์อ้างอิงคือยุทธการยาวินที่ปรากฏในสตาร์ วอร์ส เอพพิโซด 4: ความหวังใหม่ โดยในระบบนี้ เหตุการณ์ที่เกิดขึ้นก่อนหน้ายุทธการยาวินจะอยู่ในยุคก่อนยุทธการยาวิน และเหตุการณ์ที่เกิดขึ้นภายหลังจะอยู่ในยุคหลังยุทธการยาวิน ตัวอย่างเช่นเหตุการณ์ที่เกิดขึ้นในปีที่ 50 ก่อนยุทธการยาวิน จะเกิดก่อนเหตุการณ์ที่เกิดขึ้นในปีที่ 45 ก่อนยุทธการยาวิน เป็นต้น ลักษณะการกำหนดวันที่เช่นนี้คล้ายคลึงกับระบบก่อนคริสตกาลและหลังคริสตกาล
ในบางครั้งก็มีการใช้เหตุการณ์การสิ้นสุดของจักรวรรดิคือยุทธการเอนดอร์ (ปีที่ 4 หลังยุทธการยาวิน) เป็นปีฐาน แต่ก็ไม่เป็นที่ยอมรับเท่าเนื่องจากความเคยชินกับระบบเดิม ในตอนที่สำนักพิมพ์ แบนทัม สเปคตร้า ถือลิขสิทธิ์นิยายสตาร์ วอร์สอยู่นั้น ทางสำนักพิมพ์ได้เลือกใช้ระบบปีที่ยึดยุทธการเอนดอร์เป็นฐาน แต่ปัจจุบัน สำนักพิมพ์ เดล เรย์ ซึ่งเป็นผู้ถือลิขสิทธิ์นิยายสตาร์ วอร์สได้เลือกใช้ระบบปีที่ยึดเอายุทธการยาวินเป็นฐาน
เวลามาตรฐานในเรื่องแต่งชุดสตาร์ วอร์ส กำหนดว่ายึดเอาตามเวลาของดาวคอรัสซานท์ซึ่งเป็นเมืองหลวง
368 วัน เป็น 1 ปี
60 วินาที เป็น 1 นาที
60 นาที เป็น 1 ชั่วโมง
24 ชั่วโมง เป็น 1 วัน
5 วัน เป็น 1 สัปดาห์
7 สัปดาห์ เป็น 1 เดือน
10 เดือน + 3 สัปดาห์เทศกาล + 3 วันหยุด เป็น 1 ปี
ตารางเวลาของภาพยนตร์

| ช่วงเวลาตามท้องเรื่อง | ชื่อเรื่อง | ช่วงเวลาที่ออกฉาย |
| --- | --- | --- |
| ปีที่ 32 ก่อนยุทธการยาวิน | เอพพิโซด I: ภัยซ่อนเร้น | 19 พฤษภาคม พ.ศ. 2542 |
| ปีที่ 22 ก่อนยุทธการยาวิน | เอพพิโซด II: กองทัพโคลนส์จู่โจม | 16 พฤษภาคม พ.ศ. 2545 |
| ปีที่ 21-19 ก่อนยุทธการยาวิน | สงครามโคลน | 3 ตุลาคม พ.ศ. 2551 - 2 มีนาคม พ.ศ. 2556 |
| ปีที่ 22-21 ก่อนยุทธการยาวิน | สงครามมนุษย์โคลน (ภาคหนึ่ง) | 7 พฤศจิกายน พ.ศ. 2546 - 25 มีนาคม พ.ศ. 2548 |
| ปีที่ 20-19 ก่อนยุทธการยาวิน | สงครามมนุษย์โคลน (ภาคสอง) | 7 พฤศจิกายน พ.ศ. 2546 - 25 มีนาคม พ.ศ. 2548 |
| ปีที่ 19 ก่อนยุทธการยาวิน | เอพพิโซด III: ซิธชำระแค้น | 19 พฤษภาคม พ.ศ. 2548 |
| ปีที่ 19+ ก่อนยุทธการยาวิน | ภาพยนตร์ชุดทางโทรทัศน์ (ยังไม่ได้ตั้งชื่อ) | พ.ศ. 2552+ |
| ปีที่ 15 ก่อนยุทธการยาวิน | ดรอยด์ส: โจรสลัดกับเจ้าชาย | 7 กันยายน พ.ศ. 2528 - 7 มิถุนายน พ.ศ. 2529 |
| ปีที่ 15 ก่อนยุทธการยาวิน | ดรอยด์ส: สมบัติช่อนในดวงดาว | 7 กันยายน พ.ศ. 2528 - 7 มิถุนายน พ.ศ. 2529 |
| ปีที่ 13-10 ก่อนยุทธการยาวิน | ฮาน โซโล: ตำนานสตาร์ วอร์ส | 25 พฤษภาคม พ.ศ. 2561 |
| ปีที่ 1.5 ก่อนยุทธการยาวิน | อีวอกส์: หมู่บ้านสยองขวัญ | 7 กันยายน พ.ศ. 2528 - 10 มกราคม พ.ศ. 2530 |
| ปีที่ 1.5 ก่อนยุทธการยาวิน | อีวอกส์: เรื่องเล่าจากต้นไม้เอ็นดอร์ | 7 กันยายน พ.ศ. 2528 - 10 มกราคม พ.ศ. 2530 |
| ปีที่ 0.1 ก่อนยุทธการยาวิน | โร้ค วัน: ตำนานสตาร์วอร์ส | 16 ธันวาคม พ.ศ. 2559 |
| ปีที่ 0 แห่งยุทธการยาวิน | เอพพิโซด IV: ความหวังใหม่ | 25 พฤษภาคม พ.ศ. 2520 |
| ปีที่ 2 หลังยุทธการยาวิน | สตาร์ วอร์ส ตอน รายการพิเศษวันหยุด | 17 พฤศจิกายน พ.ศ. 2521 |
| ปีที่ 3 หลังยุทธการยาวิน | เอพพิโซด V: จักรวรรดิเอมไพร์โต้กลับ | 21 พฤษภาคม พ.ศ. 2523 |
| ปีที่ 3.5 หลังยุทธการยาวิน | อีวอกส์: หมู่นักรบแห่งความกล้าหาญ | 25 พฤศจิกายน พ.ศ. 2527 |
| ปีที่ 4 หลังยุทธการยาวิน | เอพพิโซด VI: การกลับมาของเจได | 25 พฤษภาคม พ.ศ. 2526 |
| ปีที่ 4.5 หลังยุทธการยาวิน | อีวอกส์: ยุทธการเอนดอร์ | 24 พฤศจิกายน พ.ศ. 2528 |
| ปีที่ 34 หลังยุทธการยาวิน | เอพพิโซด VII: อุบัติการณ์แห่งพลัง | 18 ธันวาคม พ.ศ. 2558 |
| ปีที่ 34 หลังยุทธการยาวิน | เอพพิโซดVIII:"ปัจฉิมบทแห่งเจได" | 15 ธันวาคม พ.ศ. 2560 |
| ปีที่ 35 หลังยุทธการยาวิน | สตาร์ วอร์ส: กำเนิดใหม่สกายวอล์คเกอร์ | 20 ธันวาคม พ.ศ. 2562 |
แหล่งข้อมูลอื่น

Galactic Standard Calendar ใน Wookieepedia: The Star Wars Wiki
พระศาสนโศภน (แจ่ม จตฺตสลฺโล)

| พระศาสนโศภน (แจ่ม จตฺตสลฺโล) |
| --- | --- |

ส่วนบุคคล
เกิด: 18 พฤษภาคม พ.ศ. 2418 (70 ปี 191 วัน ปี)
มรณภาพ: 25 พฤศจิกายน พ.ศ. 2488
นิกาย: ธรรมยุติกนิกาย
การศึกษา: บาเรียนเอก (เทียบเท่าเปรียญธรรม 7 ประโยค)
ตำแหน่งชั้นสูง
ที่อยู่: วัดมกุฏกษัตริยารามราชวรวิหาร กรุงเทพมหานคร
ตำแหน่ง: เจ้าอาวาสวัดมกุฏกษัตริยาราม
พระศาสนโศภน นามเดิม แจ่ม ฉายา จตฺตสลฺโล เป็นพระราชาคณะเจ้าคณะรองคณะธรรมยุติกนิกาย ได้ดำรงตำแหน่งสำคัญ เช่น เจ้าอาวาสวัดมกุฏกษัตริยารามราชวรวิหาร กรรมการมหาเถรสมาคม รองประธานสังฆสภา และแม่กองธรรมสนามหลวงรูปแรก
ประวัติ > ชาติกำเนิด

พระศาสนโศภน เกิดเมื่อวันอังคารที่ 18 พฤษภาคม พ.ศ. 2418 เวลา 07.30 น. ตรงกับวันขึ้น 14 ค่ำ เดือน 6 ปีกุน เป็นบุตรนายพ่วงกับนางเอี่ยม บิดาท่านเป็นมหาดเล็กในพระบาทสมเด็จพระจอมเกล้าเจ้าอยู่หัว ภูมิลำเนาเดิมอยู่บ้านตำหนัก อำเภอเมืองเพชรบุรี สมัยเป็นเด็กท่านมักเป็นจ่าฝูงในหมู่เพื่อน ๆ จึงมีนามเดิมว่าจ่า ภายหลังชื่อแปลก เพราะมักเล่นอะไรแปลก ๆ เมื่อโตขึ้นได้เรียนหนังสือที่วัดสนามพราหมณ์
ท่านมีน้องชายคนหนึ่งชื่อจอน ซึ่งได้รับราชการจนมีบรรดาศักดิ์เป็นรองอำมาตย์เอก ขุนประสารพันธุกิจ ผู้ช่วยเกษตรมณฑลพิศณุโลก ต่อมาได้รับพระราชทานนามสกุลว่า ถาวรบุตต์
ประวัติ > อุปสมบท

พ.ศ. 2435 ย้ายมาศึกษาที่ศึกษากับพระครูวินัยธรแสง ฐานานุกรมของพระพรหมมุนี (แฟง กิตฺติสาโร) ที่วัดมกุฏกษัตริยาราม แล้วได้บวชเป็นสามเณรในวันข้างขึ้นเดือน 7 ปีนั้น ขณะเป็นสามเณรนี้ท่านได้เปลี่ยนชื่อเป็นแจ่ม ต่อมาได้อุปสมบทเมื่อวันพุธที่ 19 มิถุนายน พ.ศ. 2438 ตรงกับวันแรม 13 ค่ำ เดือน 7 ปีมะแม โดยมีพระพรหมมุนี (แฟง กิตฺติสาโร) ขณะยังเป็นพระธรรมปาโมกข์ เป็นพระอุปัชฌาย์ พระราชกวี (ถม วราสโย) และพระมหานุนายก (ดี มนาปจารี) ขณะยังเป็นพระครูปลัดมหานุนายก เป็นคู่กรรมวาจาจารย์ ได้ฉายาว่า จตฺตสลฺโล
ประวัติ > การศึกษา

ขณะอยู่วัดมกุฏกษัตริยาราม ท่านได้ศึกษาพระปริยัติธรรมจากพระมหาทองอยู่ (ป.ธ. 7) จนอุปสมบทได้ 2 พรรษาจึงย้ายไปอยู่วัดบวรนิเวศราชวรวิหารเพื่อศึกษากับพระยาวิจิตรธรรมปริวัตร (ดำ) ขณะยังเป็นพระศาสนดิลก เข้าสอบในหลักสูตรของมหามกุฏราชวิทยาลัยจนสอบได้บาเรียนตรี (เทียบเปรียญธรรม 4 ประโยค) ในปีระกา พ.ศ. 2440 ได้บาเรียนโท (เปรียญธรรม 5 ประโยค) ปีจอ พ.ศ. 2441 และสุดท้ายสอบได้บาเรียนอก (เทียบเท่าเปรียญธรรม 7 ประโยค) ในปีกุน พ.ศ. 2442 แล้วกลับไปอยู่วัดมกุฏกษัตริยารามดังเดิม วันที่ 9 พฤศจิกายน ร.ศ. 118 ได้รับพระราชทานพัดพื้นโหมดสำหรับวุฒิบาเรียนเอก
ประวัติ > ศาสนกิจ

นับแต่ย้ายกลับมาอยู่วัดมกุฏกษัตริยาราม ท่านได้ทำหน้าที่ครูสอนพระปริยัติธรรม ต่อมาได้เป็นกรรมการในการสอบบาลีสนามหลวง กรรมการมหามกุฏราชวิทยาลัย แม่กองธรรมสนามหลวง และกรรมการมหาเถรสมาคม เมื่อมีการประกาศใช้พระราชบัญญัติคณะสงฆ์ พ.ศ. 2484 ท่านได้รับเลือกเป็นสมาชิกสังฆสภา และสุดท้ายเป็นรองประธานสังฆสภา
สมณศักดิ์

6 กรกฎาคม ร.ศ. 127 ตั้งเป็นพระราชาคณะที่ พระอริยมุนี
10 พฤศจิกายน พ.ศ. 2457 เลื่อนเป็นพระราชาคณะชั้นราชที่ พระราชกวี นรสีห์พจนปิลันธน์ คันถรจนาบัณฑิต ยติคณิศร บวรสังฆารามคามวาสี
24 กันยายน พ.ศ. 2464 เลื่อนเป็นพระราชาคณะชั้นเทพที่ พระเทพกวี ศรีวิสุทธิดิลก ตรีปิฎกบัณฑิต ยติคณิศร บวรสังฆาราม คามวาสี
9 พฤศจิกายน พ.ศ. 2466 เลื่อนเป็นพระราชาคณะชั้นธรรมที่ พระธรรมปาโมกข์ ยุติโยคญาณดิลก ไตรปิฎกธารี ธรรมวาที ยติคณิศร บวรสังฆาราม คามวาสี
6 พฤศจิกายน พ.ศ. 2471 ได้รับสถาปนาเป็นพระราชาคณะเจ้าคณะรองคณะธรรมยุตติกาที่ พระศาสนโศภน วิมลญาณอดุล ตรีปิฎกคุณประสาธนวิภูสิต ธรรมยุตติกคณิสสร บวรสังฆาราม คามวาสี
มรณภาพ

พระศาสนโศภน อาพาธด้วยโรคลำไส้ ต่อมามีโรคไตและโรคหัวใจพิการด้วย และถึงแก่มรณภาพวันที่ 25 พฤศจิกายน พ.ศ. 2488 เวลา 02.30 น. ณ กุฏิเจ้าอาวาส สิริอายุได้ 70 ปี 191 วัน
เว็นไอนีดยู

| "เว็นไอนีดยู" |
| --- | --- |
ภาพปกซิงเกิล "เว็นไอนีดยู"
เพลงโดยลีโอ เซเยอร์
จากอัลบั้มเอ็นเลสส์ไฟลต์
ด้านบี: "ไอธิงค์วีฟอลอินเลิฟทูฟาสต์"
วางจำหน่าย: พ.ศ. 2520
แนวเพลง: ป็อป
ความยาว: 4:09
ค่ายเพลง: วอเนอร์มิวสิก
ผู้ประพันธ์เพลง: อัลเบิร์ต แฮมมอนด์, คาโรล์ เบเยอร์ เซเยอร์
โปรดิวเซอร์: ริชาร์ด เพอร์รี
| "เว็นไอนีดยู"> เพลงโดยเซลีน ดิออน.จากอัลบั้มเล็ตส์ทอล์กอะเบาต์เลิฟ |
| --- | --- |
วางจำหน่าย: 7 กันยายน พ.ศ. 2541
บันทึกเสียง: สตูดิโอชาร์ตเมเกอร์, สตูดิโอพาราเมาต์
แนวเพลง: ป็อป
ความยาว: 4:12
ค่ายเพลง: โคลัมเบีย อีพิก
ผู้ประพันธ์เพลง: อัลเบิร์ต แฮมมอนด์, คาโรล์ เบเยอร์ เซเยอร์
โปรดิวเซอร์: เดวิด ฟอสเตอร์
| "เว็นไอนีดยู" |
| --- | --- |
ภาพปกซิงเกิล "เว็นไอนีดยู"
เพลงโดยคลิฟฟ์ ริชาร์ด
จากอัลบั้มเลิฟ... ดิอัลบั้ม
วางจำหน่าย: 29 ตุลาคม พ.ศ. 2550
บันทึกเสียง: ซาวด์คิทเชน, สตูดิโอส์ซาวด์เฮาส์แอนด์บลูเวฟ
แนวเพลง: ป็อป
ความยาว: 4:14
ค่ายเพลง: อีเอ็มไอ
ผู้ประพันธ์เพลง: อัลเบิร์ต แฮมมอนด์, คาโรล์ เบเยอร์ เซเยอร์
โปรดิวเซอร์: ไมเคิล โอมาร์เตียน
"เว็นไอนีดยู" (อังกฤษ: When I Need You) คือบทเพลงอันเป็นผลงานการประพันธ์ของอัลเบิร์ต แฮมมอนด์ และคาโรล์ เบเยอร์ เซเยอร์ เพลงนี้ได้รับการขับร้องครั้งแรกโดยอัลเบิร์ดในปี พ.ศ. 2519 ในอัลบั้ม เว็นไอนีดยู อัลบั้มของเขาเอง ต่อมาในฉบับของลีโอ เซเยอร์ อำนวยการสร้างโดยริชาร์ด เพอร์รี เพลงนี้ได้ขึ้นชาร์ตอันดับที่ 1 ในชาร์ตซิงเกิลแห่งสหราชอาณาจักรนาน 2 สัปดาห์ ในเดือนกุมภาพันธ์ พ.ศ. 2520 ภายหลังจากการออกซิงเกิลก่อนหน้านี้ 3 เพลงซึ่งขึ้นอันดับสูงสุดได้เพียงอันดับที่ 2 นอกจากนี้ยังขึ้นชาร์ตบิลบอร์ดฮอต 100 ในอันดับที่ 1 เมื่อเดือนพฤษภาคม พ.ศ. 2520 และชาร์ตเพลงร่วมสมัยของผู้ใหญ่ในอันดับที่ 1 เช่นกัน เขาร้องเพลงนี้ในการแสดงครั้งที่ 2 ของเขาในรายการ เดอะมัปเปดโชว์ ฤดูกาลที่ 3
นอกจากนี้เพลงนี้ยังได้มีศิลปินมาขับร้องใหม่อีกหลายคน อาทิ เซลีน ดิออน, เพอร์รี โคโม, ร็อด สจ๊วต, แอลฟา บลอนดี, บราเธอร์ฮูดออฟแมน, จูลีโอ อิเกลเซียส, คลิฟฟ์ ริชาร์ด และ  เคลย์ ไอเคน
ฉบับเซลีน ดิออน

"เว็นไอนีดยู" คือซิงเกิลวิทยุของเซลีน ดิออน จากอัลบั้ม เล็ตส์ทอล์กอะเบาต์เลิฟ ออกจำหน่ายเมื่อวันที่ 7 กันยายน พ.ศ. 2541 ในประเทศบราซิล
หลังจากสิ้นสุดการแสดง คอนเสิร์ตทัวร์ฟอลลิงอินทูยู ในเดือนมิถุนายน พ.ศ. 2540 เซลีนเริ่มต้นการบันทึกเสียงอัลบั้มภาษาอังกฤษอัลบั้มใหม่ ซึ่งเซลีน และเรอเน สามีและผู้จัดการส่วนตัวของเธอต้องการนำเพลงเก่ามาขับร้องใหม่บางเพลง เดวิด ฟอสเตอร์ จึงเสนอเพลงยอดนิยมของลีโอ เซเยอร์ "เว็นไอนีดยู" เพลงนี้บันทึกเสียงที่สตูดิโอส์พาราเมาต์ และสตูดิโอส์ชาร์ตเมเกอร์ โดยเดวิดเป็นผู้อำนวยการสร้างเพลงนี้ด้วยตนเอง เพื่อบรรจุลงในอัลบั้ม เล็ตส์ทอล์กอะเบาต์เลิฟ ซึ่งออกจำหน่ายในวันที่ 15 พฤศจิกายน พ.ศ. 2540 โดยเซลีนขับร้องเพลงรี้ระหว่างออกรายการโทรทัศน์พิเศษที่ประเทศแคนาดา Let's Talk About Love avec Julie Snyder ในปลายปี พ.ศ. 2540
ภายหลังความสำเร็จในเพลง "มายฮาร์ตวิลโกออน" และ "อิมมอร์ทอลิตี" ทำให้โซนี มิวสิก ตัดสินใจเผยแพร่เพลง "เว็นไอนีดยู" ในรูปแบบซิงเกิลวิทยุในประเทศบราซิล ช่วงปลายปี พ.ศ. 2541 ซึ่ง 2 ซิงเกิลก่อนหน้านี้ประสบความสำเร็จอย่างสูงในบราซิล อย่างไรก็ดี เพลงนี้เผยแพร่โดยปราศจากมิวสิกวิดีโอ และการประชาสัมพันธ์ ทำให้ไม่ประสบความสำเร็จดัง 2 ซิงเกิลแรก
ผู้ประพันธ์เพลง "เว็นไอนีดยู" ร่วมงานกับเซลีนในอีกหลายเพลง อัลเบิร์ต แฮมมอนด์ ประพันธ์เพลง "จัสวอล์กอะเวย์" ซึ่งบรรจุในอัลบั้ม เดอะคัลเลอร์ออฟมายเลิฟ ในปี พ.ศ. 2536 และคาโรล์ เบเยอร์ เซเยอร์ ประพันธ์เพลง "เดอะเพรเยอร์" ซึ่งเป็นส่วนหนึ่งของอัลบั้ม ดีสอาร์สเปเชียลไทม์ส ในปี พ.ศ. 2541
ฉบับเซลีน ดิออน > รูปแบบและรายชื่อเพลง

ซิงเกิลวิทยุ 1 เพลง (บราซิล)
"เว็นไอนีดยู" – 4:12
ฉบับคลิฟฟ์ ริชาร์ด

ในวันที่ 29 ตุลาคม พ.ศ. 2550 คลิฟฟ์ ริชาร์ด ออกเผยแพร่เพลง "เว็นไอนีดยู" และขึ้นชาร์ตซิงเกิลแห่งสหราชอาณาจักรในอันดับสูงสุดที่ 38 และเป็น 1 ใน 5 เพลงที่คลิฟฟ์นำมาขับร้องใหม่ในอัลบั้ม เลิฟ... ดิอัลบั้ม
ฉบับคลิฟฟ์ ริชาร์ด > รูปแบบและรายชื่อเพลง

"เว็นไอนีดยู"
"มายพรีตตีวัน"
"เนเวอร์เล็ตโก"
หม่อมราชวงศ์เกษมสโมสร เกษมศรี

| หม่อมราชวงศ์เกษมสโมสร เกษมศรีม> ป.ช., ม.ว.ม., ป.ภ., ท.จ.ว. |
| --- | --- |

รองนายกรัฐมนตรี
ดำรงตำแหน่ง 10 มิถุนายน พ.ศ. 2535 – 22 กันยายน พ.ศ. 2535
นายกรัฐมนตรี: อานันท์ ปันยารชุน
ดำรงตำแหน่ง 27 กันยายน พ.ศ. 2539 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
รัฐมนตรีว่าการกระทรวงการต่างประเทศ
ดำรงตำแหน่ง 28 พฤษภาคม พ.ศ. 2538 – 27 พฤษภาคม พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: กระแส ชนะวงศ์
ถัดไป: อำนวย วีรวรรณ
รัฐมนตรีประจำสำนักนายกรัฐมนตรี
ดำรงตำแหน่ง 6 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 9 มีนาคม พ.ศ. 2473 (94 ปี) อำเภอบางกอกน้อย จังหวัดพระนคร ประเทศสยาม
พรรคการเมือง: ชาติไทย  (2517–2538, 2539–2549) นำไทย (2538–2539)
คู่สมรส: คุณหญิง เรวดี เกษมศรี ณ อยุธยา

หม่อมราชวงศ์เกษมสโมสร เกษมศรี (เกิด 9 มีนาคม พ.ศ. 2473) อดีตรองนายกรัฐมนตรี รัฐมนตรีว่าการกระทรวงการต่างประเทศ และเอกอัครราชทูตไทยประจำกรุงปักกิ่ง จาการ์ตา และกรุงวอชิงตัน
ประวัติ

เป็นโอรสของหม่อมเจ้าสโมสรเกษม เกษมศรี พระโอรสในพระเจ้าบรมวงศ์เธอ กรมหมื่นทิวากรวงษ์ประวัติ และหม่อมเจ้าแขไขจรัส เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ
การศึกษา

หม่อมราชวงศ์เกษมสโมสร จบการศึกษาจากโรงเรียนเซนต์คาเบรียล, โรงเรียนอำนวยศิลป์ จบปริญญาตรี สาขาเศรษฐศาสตร์ จากมหาวิทยาลัยเคมบริดจ์ เมื่อ พ.ศ. 2497 และปริญญาโท สาขาเศรษฐศาสตร์ เมื่อ พ.ศ. 2530
การทำงาน

หม่อมราชวงศ์เกษมสโมสร เริ่มรับราชการกระทรวงการต่างประเทศ จนกระทั่งได้ดำรงตำแหน่งเอกอัครราชทูตไทยประจำจาการ์ตา ประเทศอินโดนีเซีย และได้ดำรงตำแหน่งเอกอัครราชทูตไทยประจำกรุงปักกิ่งคนแรก หลังจากการสถาปนาความสัมพันธ์ทางการทูตในรัฐบาลหม่อมราชวงศ์คึกฤทธิ์ ปราโมช เมื่อ พ.ศ. 2516-2523
จากนั้นหม่อมราชวงศ์เกษมสโมสร ย้ายไปดำรงตำแหน่งเอกอัครราชทูตไทยประจำกรุงวอชิงตัน ระหว่าง พ.ศ. 2525-2529 และดำรงตำแหน่งปลัดกระทรวงการต่างประเทศ ระหว่าง พ.ศ. 2523-2525, 2529-2533 จนเกษียณอายุราชการ
ด้านการเมือง หม่อมราชวงศ์เกษมสโมสร ดำรงตำแหน่งรัฐมนตรีประจำสำนักนายกรัฐมนตรี เมื่อ พ.ศ. 2532 และ พ.ศ. 2534 รองนายกรัฐมนตรี 2 สมัยสังกัดอิสระเมื่อ พ.ศ. 2535 และ 2539 ในโควตาของพรรคชาติไทย และเป็นรัฐมนตรีว่าการกระทรวงการต่างประเทศ พ.ศ. 2538-2539 และในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคชาติไทย
เคยดำรงตำแหน่งรองหัวหน้าพรรคนำไทยเมื่อ พ.ศ. 2537
ปัจจุบัน หม่อมราชวงศ์เกษมสโมสร เกษมศรี ดำรงตำแหน่งกรรมการมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ตั้งแต่ครั้งก่อตั้งมูลนิธิ เมื่อ พ.ศ. 2534
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2531 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2523 –  เหรียญจักรพรรดิมาลา (ร.จ.พ.)
พ.ศ. 2529 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
วอเตอร์บอยเดอะซีรีส์

| วอเตอร์บอยเดอะซีรีส์ |
| --- | --- |
ประเภท: ละครชุด (ซีรีส์)
สร้างโดย: จีเอ็มเอ็ม แกรมมี่  จีเอ็มเอ็มทีวี
กำกับโดย: ราชิต กุศลคูณสิริ
แสดงนำ: ฐิติภูมิ เตชะอภัยคุณ พิรพัฒน์ วัฒนเศรษสิริ ชาราฎา อิมราพร ณวัชร์ พุ่มโพธิงาม ชัชชวิศ เตชะรักษ์พงศ์ ศนันธฉัตร ธนพัฒน์พิศาล ดอม เหตระกูล
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 14 ตอน
ออกอากาศ
เครือข่าย: จีเอ็มเอ็ม 25
ออกอากาศ: 9 เมษายน พ.ศ. 2560 – 9 กรกฎาคม พ.ศ. 2560
Water Boyy the Series เป็นรายการโทรทัศน์ประเภทละครชุดแนววาย ที่มีเค้าโครงมาจากฉบับภาพยนตร์ กำกับซีรีส์โดย ราชิต กุศลคูณสิริ ออกอากาศทุกวันอาทิตย์ เริ่มตอนแรกวันที่ 9 เมษายน พ.ศ. 2560-9 กรกฎาคม พ.ศ. 2560 ออกอากาศทุกวันอาทิตย์ เวลา 17:00 น.-18:00 น. ทางช่อง จีเอ็มเอ็ม 25 และรีรันเวลา 19:00 น. ทางแอพลิเคชันไลน์ทีวี  นำแสดงโดย พิรพัฒน์ วัฒนเศรษสิริ รับบท หวาย กัปตันชมรมว่ายน้ำ แสดงคู่กับ ฐิติภูมิ เตชะอภัยคุณ รับบท อาโป ถือเป็นการแสดงซีรีส์เรื่องแรกของพิรพัฒน์
รายชื่อนักแสดง

ณวัชร์ พุ่มโพธิงาม รับบท ฟ้า
ชาราฎา อิมราพร รับบท ป่าน
พิรพัฒน์ วัฒนเศรษสิริ รับบท หวาย
ฐิติภูมิ เตชะอภัยคุณ รับบท อาโป
ชัชชวิศ เตชะรักษ์พงศ์  รับบท มิน
ศนันธฉัตร ธนพัฒน์พิศาล รับบท ว่าน
วีรยุทธ จันทร์สุข รับบท พุธ
กฤตนัย อาสาฬห์ประกิต รับบท ซัง
ธนัชชัย วิจิตรวงศ์ทอง รับบท กล้วย
ไทแทน ทีปประสาน รับบท อชิ
จิรกิตติ์ คูอาริยะกุล รับบท กานต์
อภิชญา แซ่จัง รับบท น้ำแข็ง
ภัคจิรา กรรรัตนสูตร  รับบท โค้ชใหม่
กฤตพร มณฑีรรัตน์ รับบท เฟย์
สุทธิภา คงแนวดี  รับบท ออม
รายชื่อนักแสดง > นักแสดงรับเชิญ

ดอม เหตระกูล รับบท โค้ชธีร์
ณปภัช วรพฤทธานนท์ รับบท น้ำแข็ง (ตอนวัยรุ่น)
นภัสธนันท์ นิมจิรวัฒน์ รับบท น้ำแข็ง (ตอนเด็ก)
ชนิกานต์ ตังกบดี รับบท ป่าน (ตอนวัยรุ่น)
ปานรดา คเชนทร์นุกูล รับบท ป่าน (ตอนเด็ก)
ชินารดี อนุพงษ์ภิชาติ รับบท น้ำตาล
เพลงประกอบซีรีส์

เพลง "พรุ่งนี้ทุกวัน" ขับร้องโดย วิคเตอร์ ชัชชวิศ
เพลง "ผิดที่สำคัญตัว" ขับร้องโดย พีท พล
เพลง "อยู่ตรงนี้แล้วไม่มีใครรัก" ขับร้องโดย พิกเล็ท ชาราฎา
แหล่งข้อมูลอื่น

เรื่องย่อ Waterboyy The Series
waterboyy the series : ไลน์ทีวี เก็บถาวร 2021-04-15 ที่ เวย์แบ็กแมชชีน